hu hu hu hu hu hu hu hu hu nl hu hu hu hu en hu hu hu hu hu hu en hu en en en en en en en en en hu hu hu en hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr sk sk hu hu id hu hu hu en hu hu hu hu sk hu hu hu hu hu hu hu hu hu hu hu hu hu hu nl hu hu hu hu en hu hu hu hu hu
Önkifejezés az új Olympus E-30 fényképezőgéppel
Beautiful Bokeh Assignment Winner Troy Harrison
Congratulations to Troy Harrison for winning the recent Beautiful Bokeh Assignment with the image, “Tangled Up in Blue Herons.” View...
Autumn colors provide a uniquely beautiful backdrop for wildlife photographs.
The post Fall For The Wild appeared first on Outdoor Photographer.
Photo Of The Day By Jeff Harshaw
Today’s Photo of the Day is “Singing In The Rain” by Jeff Harshaw. Location: Colorado. Want to get your images...
Önkifejezés az új Olympus E-30 fényképezőgéppel
Az Olympus E-30 nem csak elképesztő minőségben reprodukálja a képeket, hanem művészi elképzeléseik megvalósításában is támogatja a fotósokat. A szokásos manuális vezérlési lehetőségeken kívül ez az úttörő digitális tükörreflexes modell további opciók széles kínálatával ösztönöz az egyedi alkotások létrehozására. Hat Művészi szű rő funkció segíti a képfelvételt különböző hatásokkal, és kölcsönzi mindegyik kompozíciónak a megjelenés egyedi érzetét – plusz objektív, szűrő és számítógépes feldolgozás nélkül. A szűrők hatása az LCD-kijelzőn tekinthető meg komponálás közben, melyek az alábbiak: Pop art, Lágy fókusz, Halvány és világos szín, Világos tónus, Szemcsés film és Pinhole. Egyéb művészi hatások érhetőek el Multi-expozíció üzemmódban. Ez lehetővé teszi több kép szuperponálását egy előzetesen RAW formátumban rögzített képre közvetlenül a fényképezőgépen, a kereső illetve Élőkép üzemmód alkalmazása esetén is. A vezeték nélküli vakuvezérlés kielégíti a kreatív megvilágítási igényeket. Ennek köszönhetően több külső vaku is vezérelhető, amelyek a téma körül bárhol elhelyezhetőek – egyetlen kábel nélkül.
A kifejező fotózást tovább támogatja a Multi-képméretarány funkció. Kilenc különböző képméretarány közül választhatunk, mint például a standard 4:3, filmszerű 16:9 és a középformátumú 6:6. Ez lehetővé teszi a fotós számára a kép levágását a kívánt stílus szerint.
Az új fejlesztésű, 12,3 megapixeles Live MOS szenzor garantálja a legapróbb képrészlet megörökítését is. A bizonyított MOS jelerősítő technológiáknak köszönhetően a szenzor alacsony fogyasztású jellemzői mellett folyamatos Élőkép alkalmazást tesz lehetővé. Az E-30 új TruePic III+ képfeldolgozó processzora nagysebességű feldolgozást és professzionális képminőséget biztosít. Ide tartoznak az erősebb árnyalás, színhűség és a kreatív kifejezés számos lehetősége a művészi szűrőknek köszönhetően – miközben csökkenti a képzajt.
Az E-30 által produkált eredményeket tovább javítja a beépített mechanikus képstabilizátor. Érzékenysége 5 FÉ-lépésnek felel meg, amivel nagyon nagy mértékben csökkenti az életlenség lehetőségét. A fotós többféle helyzetben is borotvaéles fotókat készíthet – legyen szó akár gyenge fényviszonyokról vagy hosszú fókusztávolságról. Mivel a képstabilizátor a fényképezőgépvázba van beépítve, bármilyen objektív csatlakoztatásával elérhető a kívánt eredmény.
A por hatásai ellen a Supersonic Wave Filter pormentesítő rendszer nyújt védelmet. Az Olympus által kifejlesztett technológiát alkalmazza valamennyi E-System modellnél. Megszünteti a normál használat közben, illetve objektívcsere során a vázba kerülő a por által okozott képhibákat.
Az Olympus E-System E-3 zászlóshajó modelljénél alkalmazott teljesen biaxiális, 11-pontos AF-rendszerrel az E-30 ugyanolyan kimagasló automatikus élességállítási sebességekre és teljesítményre képes. Vízszintes és függőleges irányú szenzorsorokból áll, így összesen 44 különböző adatpont áll rendelkezésre az optimális élesség beállításához. Mindemellett az AF-szenzor érzékelési tartománya rendkívül széles, -2 - 19 FÉ, ami nagy pontosságú automatikus élességállítást biztosít gyenge fényviszonyok mellet is, ami a farkasfog elrendezésének köszönhető.
Nagyobb sebességet tapasztalhatunk olyan helyzetekben, amikor a másodperc töredéke is számít: az E-30 fényképezőgéppel akár 5 fps sebességgel rögzíthetünk sorozatképeket teljes, 12,3 megapixeles minőségben (sorozatfelvétel üzemmódban 12 kép tárolható a RAW puffer memóriában) gyors mozgás megörökítésekor. A nagysebességű események lefagyasztásához – vagy fotózáshoz nagyra nyitott fényrekesszel fényes napsütésben – ez a modell 1/8000 mp. zársebességre is képes. Mi több, a vaku szinkronideje akár 1/250 mp. is lehet, ami tovább növeli rugalmasságát és művészi lehetőségeit.
Az E-30 további funkciók segítségével javítja a képi eredményt. Az automatikus árnyalás funkció Árnyékkompenzáló technológia alkalmazásával segít elkerülni a csúcsfényt és az árnyékokat, miközben biztosítja, hogy a nagy kontrasztú témák is természetesek maradjanak. Az arc- és háttérszabályozó funkció Arcfelismerő technológia alkalmazásával optimalizálja az előtérben elhelyezkedő témák és a háttér egyensúlyát.
A különböző fényképezőgép beállítások eredményei felvételkészítés előtt a beállítás előnézetben ellenőrizhetőek. A fotó elkészítése előtt lehetővé teszi négy különböző expozíció-kompenzáció vagy fehéregyensúly beállítás hatásának ellenőrzését az LCD-kijelzőn.
Az egyszerű kezelést és a fényképezőgép beállításainak kiváló láthatóságát támogatja a felülre szerelt LCD-panel, amely az aktuális zársebességet, rekeszértéket, expozíció-kompenzációt és más fontos beállításokat jelenít meg. Ezek és más beállítások természetesen a Super Control Panel ellenőrző panelen is megtekinthetőek, amely a fényképezőgép LCD-kijelzőjén látható, és intuitív, grafikus menü segítségével navigálható.
A Négy Harmad Szabványra épülő Olympus E-System tagjaként sok objektív és egyéb tartozék áll rendelkezésre, melyek biztosítják, hogy az E-30 magasabb szintre emelje a kreativitást. A halszemtől a makró és ultra-nagylátószögű obje ktíveken át egészen az ultra-zoom modellekig, a ZUIKO DIGITAL objektívsorozat nem hagy kívánnivalót maga után. A sorozatban új a ZUIKO DIGITAL 14-54 mm 1:2.8-3.5 II objektív, amely teljes kontrasztú AF lehetőséget is kínál az E-30-cal kombinálva. Az Olympus két vezeték nélküli vakut is kínál: az FL-50R és FL-36R a maximumot hozza ki a fényképezőgép vezeték nélküli vakuvezérlő funkciójából. Hosszas használat esetén a HLD-4 akkumulátortartó – praktikus exponáló gombbal –  a töltés kihagyásával is biztosítja a hosszan tartó felvételkészítést.
Az Olympus kreatív stúdiót kínál a fotósok számára. Minden megvan benne, ami a kreativitás kiéléséhez és kifejezéséhez szükséges, miközben élvezhetjük a professzionális szintű képi eredményeket, vezérlést és teljesítményt. 2009. január közepén kerül a boltokba.
Olympus E-30 digitális tükörreflexes fényképezőgép – fő jellemzők:
· Művészi szűrők, Multi-expozíció, Vezeték nélküli vaku, Multi-képméretarány
· Kényelmes Élőkép funkció a nagysebességű kontraszt AF jóvoltából
· Bármilyen szögben forgatható 2,7”/6,9 cm átmérőjű HyperCrystal II LCD-kijelző
· Új fejlesztésű 12,3 megapixeles Live MOS szenzor
· TruePic III+ processzor gondoskodik az ideális színreprodukcióról és alacsony zajszintről
· Beépített képstabilizátor max. 5 FÉ-lépéses hatékonysággal
· Nagysebességű 11 pontos, teljesen biaxiális AF-funkció
· Max. 5 fps
· 1/8000 mp. nagysebességű zár és 1/250 mp. vaku szinkronidő
Az Olympus E-30 egyéb jellemzői:
· Multi-expozíció funkció, mely az LCD-kijelzőn jeleníti meg az aktuális nézetet az előzőleg felvett képre vetítve
· Automatikus árnyalás-kompenzáció a csúcsfények és árnyékok elkerülésére
· Arc- és háttérvezérlés az előtérben elhelyezkedő téma és a háttérben húzódó látványosság gyönyörűen kiegyensúlyozott expozíciójáért
· Beállítás előnézet teszi lehetővé a különböző beállítások eredményeinek összehasonlítását a tényleges kép felvétele előtt
· Megbízható Supersonic Wave Filter pormentesítő rendszer
· Beépített vaku vezérlő funkcióval a nem a fényképezőgépre szerelt vezeték nélküli vaku szinkronizálásához
· Nagyméretű optikai kereső kb. 98%-os látómezővel és kb. 1.02x-os nagyítással
· A felvételi információk a fényképezőgép tetején elhelyezkedő LCD-panelen és a Super Control Panel LCD-kijelzőn jeleníthetőek meg, így kiválóan láthatóak, ami egyszerű kezelhetőséget biztosít
· Nagy pontosságú, 49-mezős fénymérő rendszer
· A felvételi funkciók mintakép kiválasztásával egyszerűen aktiválhatóak
· Sokoldalú ISO, fehéregyensúly, expozíció és villantási üzemmód sorozat funkciók
· Átvilágítódoboz (Lightbox) nézet nagyítás funkcióval a képek egyszerű, egymás melletti összehasonlításáért
· Négy Harmad Szabvány
· Ergonomikus felépítésű váz, kezelőszervek és felhasználói felület az egyszerű kezelhetőségért
· Egyénileg testreszabható AE/AF rögzítés funkció
· Super Control Panel másodkijelző
· ISO 100-3200 érzékenység
· Beépített vaku (GN13) és vezeték nélküli vakuvezérlés közvetlenül a fényképezőgépvázról
· Vezeték nélküli vakuvezérlés akár 3 csoportban (külön sajtóközlemény vonatkozik az Olympus FL-50R és FL-36R vakukra)
· Nagysebességű USB 2.0 interfész
· Nagysebességű adatírás és veszteségmentes RAW tömörítés a gyors feldolgozásért
· Egyidejű RAW és JPEG formátumú mentés
· 27 expozíció-vezérlési program (5 expozíció-vezérlési üzemmód, 5 kreatív üzemmód, 11 jelenetválasztás, 6 művészi szűrő)
· Széles dinamikatartomány az erősen megvilágított részeken
· Dupla memóriakártya nyílás CompactFlash és xD-Picture Card memóriakártyák számára (UDMA nagysebességű CF és Microdrive memóriakártya támogatással)
Az Olympus E-30 az alábbi összeállításokban kapható:
· Olympus E-30 váz
· E-30 váz ZUIKO DIGITAL ED 12-60 mm 1:2.8-4.0 objektívvel
· E-30 váz ZUIKO DIGITAL 14-54 mm 1:2.8-3.5 II objektívvel
· E-30 váz ZUIKO DIGITAL ED 14-42 mm 1:3.5-5.6 objektívvel
* Teljes kontraszt AF-funkció az új Olympus objektívekkel érhető el, beleértve a
ZUIKO DIGITAL ED 9-18 mm 1:4.0-5.6, ZUIKO DIGITAL ED 14-42 mm 1:3.5-5.6, ZUIKO DIGITAL ED 40-150 mm 1:4.0-5.6, ZUIKO DIGITAL 25 mm 1:2.8 fix fókuszú és az új ZUIKO DIGITAL 14-54 mm 1:2.8-3.5 II objektíveket is.
A digitális fotós könyv - Best of - Titkok lépésről-lépésre, hogyan legyenek képeid olyanok, akár a profiké! Scott Kelby
Minden idők legjobban fogyó könyvsorozatának titka abban rejlik, hogy Scott ösztönösen képes a bonyolult dolgokat egyszerűvé, a módszereket pedig, amelyekről azt gondoltad, hogy „ez nekem magas”, könnyen elsajátíthatóvá tenni. Mintha egy barátja lennél, Scott úgy mondja el neked, hogy melyik gombot nyomd meg és milyen beállításokat válassz ahhoz, hogy olyan… Read More
Adobe Photoshop Lightroom fotózáshoz -Adobe Photoshop Ligtroom 6 és CC alapján
Kedves Olvasó! Azt gondolom és talán igazam is van , hogy én vagyok az idősebb. Remélem, nem baj, ha tegeződni fogunk. Így sokkal egyszerűbben tudok magyarázni neked. Ez a könyv amelynek tartalmi alapjául a több éven keresztül nagy sikerrel tartott Lightroom-oktatásaim szolgálnak valójában kettőnk utazása az Adobe Photoshop Lightroom világában. Read More
Kapd el a Pillanatot
Joe McNally, a világ egyik első számú profi digitális fotósa, akinek az elismert munkái többek között a Sports Illustrated, a Time és a National Geographic magazinok oldalain díszelegtek, új terepre merészkedik. Olyan fotós könyvet hozott létre, amilyet előtte még senki: vegyíti egy fotóalbum gazdag, magával ragadó képanyagát és elegáns tördelését… Read More
Copyright © 2022 Fotó Art magazin. Minden jog fenntartva.
A Joomla! a GNU Általános Nyilvános Licenc alatt kiadott szabad szoftver
Fordította a Joomla! Magyarország.